Covid-19-statistieke: Herstelkoers steeds op 87%(Foto: Virginia Mayo/AP) Suid-Afrika se Covid-19-gevalle het Woensdagaand op altesaam 630 595 gestaan en nog 2 336 nuwe gevalle is bevestig, het die minister van gesondheid, dr. Zweli Mkhize, gesê. Gauteng (33,5%), KwaZulu-Natal (18,0%), die Wes-Kaap (16,9%) en die Oos-Kaap (13,7%) het in hierdie stadium die meeste gevalle. Altesaam 21 313 nuwe toetse is sedert die vorige verslag gedoen. Nog 126 bykomende Covid-19-sterftes is ook bevestig. In Gauteng is 49 nuwe sterftes aangemeld, in KwaZulu-Natal 12, in die Oos-Kaap 29, in die Vrystaat is 15 sterftes aangemeld, in die Wes-Kaap 16 en vyf bykomende sterftes is in die Noord-Kaap bevestig. Dit bring die sterftesyfer of 14 389 te staan. Volgens Mkhize het 553 456 mense reeds van die virus herstel en die herstelkoers staan steeds op 87%. Meer as 3,7 miljoen mense is reeds vir die virus getoets.